XXIª Fira de Sant Blai 2024
07/02/2024

*   [Totes les notícies](https://albal.es/noticies/)
*   [Ajuntament](https://albal.es/noticies-ajuntament/)
*   [Municipi](https://albal.es/noticies-municipi/)
*   [Social](https://albal.es/noticies-social/)
*   [Cultura](https://albal.es/noticies-cultura/)
*   [Festes](https://albal.es/noticies-festes/)
*   [Educació](https://albal.es/noticies-educacio/)
*   [Esports](https://albal.es/noticies-esports/)
*   [Històric de notícies](https://albal.es/noticies/arxiu-de-noticies/)

*   [Totes les notícies](https://albal.es/noticies/)
*   [Ajuntament](https://albal.es/noticies-ajuntament/)
*   [Municipi](https://albal.es/noticies-municipi/)
*   [Social](https://albal.es/noticies-social/)
*   [Cultura](https://albal.es/noticies-cultura/)
*   [Festes](https://albal.es/noticies-festes/)
*   [Educació](https://albal.es/noticies-educacio/)
*   [Esports](https://albal.es/noticies-esports/)
*   [Històric de notícies](https://albal.es/noticies/arxiu-de-noticies/)

![](https://albal.es/content-albal/uploads/2024/02/IMG-20240205-WA0001.png "IMG-20240205-WA0001")

# XXIª Fira de Sant Blai 2024

Dimecres 7 febrer 2024 | [Festes](https://albal.es/noticies-festes/)

La **Fira del Comerç Local, Medieval i d’Atraccions d’Albal** que ha tingut lloc els dies 2, 3 i 4 de febrer, va acollir a milers de visitants que no van voler perdre’s tota l’oferta comercial, gastronòmica i d’oci que oferia la localitat, en la que és una de les celebracions de l’any. Tres dies frenètics, en els que Albal es va vestir de festa, per a celebrar al seu patró, Sant Blai, en els que no han faltat actes com la missa en l’Ermita de Santa Ana.

La **inauguració** va tindre lloc el divendres a les 18 hores, en la qual les falleres majors, Mireia Fuentes i Badillo, i Camila Ramón i Quiñonez van tallar la cinta, en companyia de l’alcalde del municipi, José Miguel Ferris, de la vicealcaldessa, María José Hernández, i el president de la Diputació de València, **Vicent Mompó**. A l’acte assistiren la diputada de Benestar Social, Inma González; la diputada provincial, Dolors Gimeno; el diputat nacional, Fernando de Rosa; l’alcaldessa de Catarroja, Lorena Silvent; l’alcalde de Massanassa, Paco Comes; els diputats, Joan Baldoví i Vicent Marzá, així com els membres del govern local i la resta de la corporació municipal.

La comitiva inaugural, encapçalada per les falleres majors d’Albal i els regidors Raquel García (Comerç); Joan Carles Puchalt (Promoció Associativa i Econòmica); Valero Eustaquio (Urbanisme); Adrian Domingo (Joventut); María Pinza (Economia); Carmina Carrasco (Igualtat); Azucena Muñoz (Deport) visitaren totes les parades dels comerciants que han volgut participar en la XXI Fira de Comerç Local, Medieval i d’Atraccions. Finalment, el president de la Diputació va firmar en el Llibre d’Or del municipi i per acabar, els invitats, la resta de la comitiva i els membres de la corporació disfrutaren d’un vi d’honor al Mercat Municipal d’Albal.

Van ser moltes les activitats que es portaren a terme estos dies i que van reunir als albalencs i albalenques per poder disfrutar d’elles. L’**Associació de Danses d’Albal La Murta**, ballaren unes dansades tradicionals a la plaça del Jardí pels amants dels balls regionals.

A continuació va tindre lloc la tradicional **missa en honor a Sant Blai**, a l’ermita de Santa Ana, oficiada pel retor, Engraci Bataller,i en les veus de la Coral Polifònica de Santa Ana, a la que han estat presents l’alcalde d’Albal, José Miguel Ferris, i la vicealcaldessa, María José Hernández, acompanyats dels membres de la corporació municipal. A l’eucaristia han assistit, també, les màximes representants de la Junta Local Fallera d’Albal i les seues corts d’honor, els representants de les set comissions del poble, les reines de la “Asociación Cultural Andaluza de Albal”, les Dames 2024 i els seus acompanyants, i un gran nombre de veïns i fidels que no han volgut perdre’s la celebració. En acabar, la pirotècnia Peñarroja va disparar una magnífica **mascletà** al Replà. Durant tot el matí i fins a les 19 hores, les bunyoleres de l’associació, Amics de Fontilles, van estar venent bunyols al replà de l’Ermita de Santa Ana.

De vesprada, la **Escuela Municipal de Teatro** de Albal, va oferir una mostra de teatre, en dos passes en la plaça del Jardí. 30 minuts de rialles, música i ball en la qual conquistaren a tot el públic. De nit, **Pablo Verdeguer** va sorprendre’s a tots en el seu 1er concert. Moltes persones han volgut acaronar al jove cantant albalenc, qui va interpretar algunes de les cançons en les quals es va dur a conéixer en el ‘Talent Show’ en companyia del pianiste Arthur Whist i la cantant Alicia Espinosa.

Finalment, es van dur a terme moltes activitats al pati de l’escola de San Blas. Els menuts i menudes disfrutaren de les divertides històries del Tubabú, que els ha contat el **Contacontes ‘Serendipio’** i una simultània d’escacs a càrrec del **Club Ajedrez Albal**.

Sense dubte, tres dies complets que esperem repetir en més ocasions.

Escolta Radio SOL Albal en directe:

[![](https://albal.es/content-albal/uploads/2020/05/play-radio-sol-claro-off-1.jpg "play-radio-sol-claro-on")](http://albal-ayto.com/albal_val/noticias/reproductor_radio.html)

#### Cerca

Cerca:  

#### Últimes notícies

*   [Despedim unes Falles 2025 molt especials](https://albal.es/noticies/despedim-unes-falles-2025-molt-especials/) 31/03/2025
*   [Camiseta Solidària ONCE](https://albal.es/noticies/camiseta-solidaria-once/) 13/02/2025
*   [L’Ajuntament d’Albal rep la subvenció de la Diputació de València per a fer front a la quota municipal del consorci de bombers del 2024](https://albal.es/noticies/lajuntament-dalbal-rep-la-subvencio-de-la-diputacio-de-valencia-per-a-fer-front-a-la-quota-municipal-del-consorci-de-bombers-del-2024/) 21/01/2025
*   [Nadal en Albal 2024-2025](https://albal.es/noticies/nadal-en-albal-2024-2025/) 07/01/2025
*   [Caja Rural Albal ha destinat 500.000 euros per a impulsar la recuperació econòmica i social del municipi](https://albal.es/noticies/caja-rural-albal-ha-destinat-500-000-euros-per-a-impulsar-la-recuperacio-economica-i-social-del-municipi/) 03/01/2025

*   [Follow](https://www.facebook.com/AjuntamentAlbal "Follow on Facebook")[Follow](https://www.facebook.com/AjuntamentAlbal "Facebook")